armvectores/hy_wikipedia_2023 huggingface dataset:
Մզկիթ (Սեբաստիայի գավառ)

Անվան այլ կիրառումների համար տե՛ս՝ Մզկիթ (այլ կիրառումներ)Մզկիթ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կալիֆոռնիայի անտառային հրդեհներ (2018)

Կալիֆոռնիայի հրդեհներ 2018, Կալիֆոռնիա նահանգի պատմության ամենակործանարար անտառային հրդեհներից մեկը։ Ողջ 2018 թվականի ընթացքում ընդհանուր 7579 հրդեհների հետևանքով այրվել է 1 645 140 քառ․ կմ տարածք, որը նոյեմբերի 10-ի դրությամբ, ըստ Կալիֆոռնիայի անտառտնտեսության և հրդեհների պահպանության վարչության ու հրդեհների ազգային միջգերատեսչական կենտրոնի տվյալների, մեկ տարում հրդեհից այրված ամենամեծ տարածքն է Կալիֆոռնիայում։ Հրդեհները հասցրել են ավելի քան 2,975 մլրդ դոլարի վնաս, որից 1,366 մլրդ դոլարը կազմում է կանխարգելման ծախսերը։ Մինչև 2018 թվականի օգոստոսի վերջ միայն «Cal Fire»-ը գործողությունների համար ծախսել է 432 միլիոն դոլար։ Միայն Մեդոնիկա համալիր հրդեհն այրել է 459 000 կմ² տարածք՝ դառնալով նահանգի պատմության մեջ ամենամեծ համալիր հրդեհը։
2018 թվականի հուլիսի կեսից մինչև օգոստոս մի շարք խոշոր հրդեհներ են բռնկվել ողջ Կալիֆոռնիայի տարածքում, հիմնականում նահանգի հյուիսային հատվածում՝ այդ թվում կործանարար «Carr Fire»-ը և Մեդոնիկա համալիր հրդեհը։ 2018 թվականի օգոստոսի 4-ին Հյուսիսային Կալիֆոռնիայում հայտարարվել է ազգային աղետ այնտեղ բռնկված զանգվածային հրդեհների պատճառով։ Նոյեմբերին լեռներից փչող տաք ու չոր քամին (ֆյոն) պատճառ դարձավ ողջ նահանգում հրդեհների նոր, ավելի մեծ թափով տարածմանը։ Հրդեհների այս նոր ալիքի մեջ է մտնում «Camp Fire» հրդեհը, որը ոչնչացրել է ավելի քան 6700 կառույց՝ դառնալով Կալիֆոռնիայում գրանցված ամենակործանարար հրդեհը։


== Ծանոթագրություններ ==


== Արտաքին հղումներ ==
Տեղեկություններ գործող հրդեհների մասին Archived 2017-12-14 at the Wayback Machine. - CalFire
SDSC WiFire Interactive Map — San Diego Supercomputer Center
(20289) Նետիմի

(20289) Նետիմի, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20289) Նետիմի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կլաուս Կինսկի

Կլաուս Կինսկի  (հոկտեմբերի 18, 1926(1926-10-18)[…], Սոպոտ, Pomeranian Voivodeship, Լեհաստան - նոյեմբերի 23, 1991(1991-11-23)[…], Լագունիտաս-Ֆորեսթ Քնոլս, Մարին շրջան, Կալիֆոռնիա, ԱՄՆ և ԱՄՆ), գերմանացի դերասան, որը խաղացել է առավել քան 130 ֆիլմերում և այդ թվում հանդես է եկել Վեռներ Հերցոգի ֆիլմերից մի քանիսում՝ «Ագիռե. Աստծո ցասումը» (1972), «Նոսֆերատու. Գիշերվա ուրվականը» (1979), «Վոյցեկ» (1979), «Ֆիցկարալդո» (1982), «Կանաչ կոբրան» (1987), որտեղ միշտ խաղացել է գլխավոր դերը, հենց այս դերերն էլ Կինսկին բերել են նրա հիմնական ճանաչումը։ Նա նաև հայտնի է իր դերերով մի քանի Սպագեթի վեսթերն ֆիլմերում՝ մասնավորապես Սերջիո Լեոնեի «Մի բուռ փողերի հետևում» (1965) և Սերջիո Կորբուչիի «Մեծ լռությունը» (1968) ֆիլմերը։ Կինսկին եղել է բավականին հակասական և ծայարհեղ անձնավորություն որի մի քանի կատաղի կռիվները, ֆիլմերի նկարահանումների ժամանակ, ներկայացված են Հերցոգի «Իմ սիրելի թշնամին» (1999) վավերագրական ֆիլմում։
Կինսկին ունի երեք երեխա՝ Պոլա, Նատալյա և Նիկոլայ Կինսկիները որոնք երեքն երեք տարբեր կանանցից են։ Նրանք բոլորն էլ դերասաններ են ովքեր աշխատել են թե Գերմանիայում թե Ամերիկայի Միացյալ Նահանգներում։


== Մահը ==
Կինսկին մահացել է 1991 թվականի նոյեմբերի 23-ին սրտի կաթվածից, 65 տարեկան հասակում։ Նրա մոխիրը լցրել են Խաղաղ օվկիանոսը։ Իր երեք երեխաներից միայն Նիկոլայն է եղել հոր թաղմանը։


== Ֆիլմեր ==


== Ծանոթագրություններ ==
Հեռավոր Շչելչիխա

Հեռավոր Շչելչիխա, գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Շչելչիխա գետի աջ ափից 3 կիլոմետր հեռավորության վրա։ Գետի երկարությունը 18 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային օբյեկտի կոդը հանրային գրանցմամբ — 13010200212115200000317
Կոդը ըստ հիդրոլոգիական հետազոտության (ՌԴ) — 115200031
Ավազանի կոդը — 13.01.02.002
Ծավալի համարը ըստ ՌԴ-ի — 15
Թողարկումը ըստ ՌԴ-ի — 2


== Ծանոթագրություններ ==
Արմեն Թախտաջյան փողոց (Երևան)

Արմեն Թախտաջյան փողոց, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հայ բուսաբան, ԽՍՀՄ գիտությունների ակադեմիայի ակադեմիկոս, ՀԽՍՀ գիտությունների ակադեմիայի ակադեմիկոս, ՀԽՍՀ գիտության վաստակավոր գործիչ, Բույսերի տաքսոնոմիայի միջազգային ասոցիացիայի նախագահ Արմեն Թախտաջյանի պատվին։


== Տվյալներ ==
Սկսվում է Ալեք Մանուկյան փողոցի թիվ 15 շենքի անցուղուց (Հյուսիսային համալսարանի մոտ), հատում է Ֆիզկուլտուրնիկների փողոցը, Հրանտ Շահինյան փողոցի սկզբից ձգվում դեպի արևելք, հասնում Շահումյանի ոռոգիչ ջրանցք։
Նախկինում կոչվել է Այգեստանի 7-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։


== Ծանոթագրություններ ==
Ընձուղտը (մուլտֆիլմ)

«Ընձուղտը» (ֆր.՝ Zarafa), ֆրանսիական լիամետրաժ նկարչական մուլտֆիլմ։ Ստեղծվել է ռեժիսորներ Ռեմի Բեզանսոնի և Ժանա-Կրիստոֆա Լիի մտահաղացմամբ։ Հիմնված է իրական մի ընձուղտի պատմության վրա։


== Բովանդակությունը ==
Պապիկը պատմում է իր թոռներին Մակի անունով մի տղայի մասին, ով հաղթահարեց Աֆրիկայից դեպի Փարիզ ճանապարհը։ Նա անցավ անապատով, հանդիպեց ծովահեններին, ընկավ տարբեր վտանգավոր իրավիճակների մեջ, որպեսզի գտներ իր լավագույն ընկերոջը՝ ընձուղտին, որի անունը Զարաֆա էր։ Ընձուղտին վերցրել էին եգիպտական փաշան Մուհամեդ Ալի Եգիպտականը, որպեսզի այդ կենդանուն նվիրեր Ֆրանսիայի արքա Կառլ X-ին։


== Դերերը խաղացին ==
Մակս Ռենաուդին — Մակի
Սիմոն Աբգարյան — Հասսան
Ֆրանսուա-Կսավյե — Մալատերրե
Վերնոն Դոբչեֆ — հին իմաստուն
Ռոժե Դյումա — Կառլ X
Ռոժե Դյումա— Բուբուլինա
Մուհամեդ Ֆելլագ — Մահմուդ
Տերրի Ֆրեմոն — Մորենո
Մուստեֆա Ստիտի— Մուհամեդ Ալի փաշա
Ֆիլիպպ Մորյե-Ժանու — Սենտ-Իլեր


== Ծանոթագրություններ ==


== Արտաքին հղումներ ==
Պաշտոնական կայք
«Ընձուղտը» Allmovie կայքում
Էդդի Քարի

Էդդի Էնթոնի Քարի կրտսեր (անգլ.՝ Eddy Anthony Curry, Jr., դեկտեմբերի 5, 1982(1982-12-05), Harvey, Կուկ շրջան, Իլինոյս, ԱՄՆ), ամերիկացի նախկին բասկետբոլիստ, կենտրոնական։ Մարզական տարիներին աչքի է ընկնել պինդ ֆիզիկական կազմվածքով, ինչի շնորհիվ կարողացել է արդյունավետ հանդես գալ օղակի տակ։
Մասնագիտական կարիերայի ընթացքում 1 անգամ հաղթել է NBA-ի առաջնությունը (2012)։


== Մարզական կարիերա ==
Ավագ դպրոցի կարիերայից հետո ընտրվել է NBA-ի 2001 թվականի դրաֆթի առաջին ռաունդի 4-րդ ընտրությամբ՝ «Չիկագո Բուլսի» կողմից, որի կազմում խաղացել է 2005–2010 թվականներին։ Սկզբնական շրջանում Քարիին քիչ ժամանակ էր հատկացվում խաղահրապարակում, սակայն 2000 - 2003 մրցաշրջանում կարողանում է գրավել առաջին տեղը լիգայում՝ ճշգրիտ նետումների տոկոսայնության կատեգորիայում (58, 5%)։ Փոխանակվելուց հետո Քարին տեղ է գտնում «Նյու Յորք Նիքսում» (2005–2010)։ 2011-2012 մրցաշրջանը անցկացրել է «Մայամի Հիթում», որի կազմում հաղթել է NBA-ի առաջնությունը (2012)։
2012 թ.-ի հոկտեմբերին Քարին նոր պայմանագիր է «Սան Անտոնիո Սփըրսի» հետ, սակայն ինչ-ինչ պատճառներով դուրս է գալիս թիմի կազմից և որպես ազատ գործակալ նոր պայմանագիր կնքում «Դալաս Մավերիքսի» հետ։ «Դալասի» կազմում Քարին ընդամենը երկու խաղ է անցկացնում, որից հետո ակումբը որոշում է հեռացնել նրան, որպեսզի տեղ բացվեր Թրոյ Մերֆիի համար. այդ պահին «Դալասի» ղեկավարությանն անհրաժեշտ էր ունենալ ծանր հարձակվող, ով կկարողանար միջին և հեռահար նետումներ կատարել, իսկ Քարին ավանդական կենտրոնական էր։
2012-ի դեկտեմբերին Քարին պայմանագիր է կնքում Չինաստանի բասկետբոլի ասոցիացիայի հարավային դիվիզիոնում (CBA) հանդես եկող «Չժեզյան Գոլդեն Բուլս» ակումբի հետ։


== Ծանոթագրություններ ==


== Արտաքին հղումներ ==
Էջը NBA.com կայում
Էջը Բասկետբոլ-ռեֆերենսում
(5804) Բամբինիդիպրագա

(5804) Բամբինիդիպրագա (անգլ.՝ Bambinidipraga), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 9-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,425726 ա. մ., առավելագույնը մոտենում է 2,0208 ա. մ. հեռավորության վրա և հեռանում 2,8307 ա. մ.։ Արեգակի շուրջ մեկ ամբողջական պտույտ է կատարում 1379,94 երկրային օրվա ընթացքում, իր ուղեծրով շարժվելով միջինում 0,26088 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5804) Բամբինիդիպրագա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալեքսանդրովկա (գյուղ, Գատչինսկի շրջան)

Անվան այլ կիրառումների համար տե՛ս՝ ԱլեքսանդրովկաԱլեքսանդրովկա (ռուս.՝ Александровка), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 246 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոբեդա (գյուղ, Արխանգելսկի շրջան)

Անվան այլ կիրառումների համար տե՛ս՝ ՊոբեդաՊոբեդա (ռուս.՝ Победа, բաշկիրերեն՝ Победа), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 85 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5112) Կուսաջի

(5112) Կուսաջի (անգլ.՝ Kusaji), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 23-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,174804 ա. մ., առավելագույնը մոտենում է 1,8927 ա. մ. հեռավորության վրա և հեռանում 2,4569 ա. մ.։ Արեգակի շուրջ մեկ ամբողջական պտույտ է կատարում 1171,46 երկրային օրվա ընթացքում, իր ուղեծրով շարժվելով միջինում 0,307308 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5112) Կուսաջի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուրգրիդեն

Բուրգրիդեն  (գերմ.՝ Burgrieden), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 3619 մարդ (ըստ 2010 թվականի դեկտեմբերի 31-ի) ։ Տարածքը կազմում է 21,87 կմ։ Պաշտոնական կոդ՝ 08 4 25 028։


== Ծանոթագրություններ ==


== Արտաքին հղումներ ==
Պաշտոնական էջ
Պիլ Յու (այլ կիրառումներ)

Պիլ Յու, կարող է վերաբերել՝

Պիլ Յու - գետ Ռուսաստանում, հոսում է Կոմի Հանրապետությունով
Պիլ Յու - գետ Ռուսաստանում, Մեծ Լոպտյուգայի վտակը
(3289) Միտանի

(3289) Միտանի (անգլ.՝ Mitani), աստերոիդ աստերոիդների հիմնական գոտում։ Հայտնաբերվել է 1934 թվականի սեպտեմբերի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,326698 ա. մ., առավելագույնը մոտենում է 1,8436 ա. մ. հեռավորության վրա և հեռանում 2,8098 ա. մ.։ Արեգակի շուրջ մեկ ամբողջական պտույտ է կատարում 1296,31 երկրային օրվա ընթացքում, իր ուղեծրով շարժվելով միջինում 0,277712 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3289) Միտանի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիսովկա (այլ կիրառումներ)

Կիսովկա, կարող է վերաբերել՝

Կիսովկա - գյուղ Ուկրաինայի Խարկովի մարզի Կոլոմակի շրջանում
Կիսովկա - գետ Ռուսաստանում
Սարդարապատ (ամսագիր)

Անվան այլ կիրառումների համար տե՛ս՝ Սարդարապատ (այլ կիրառումներ)Սարդարապատ, ամսաթերթ։ Լույս է տեսել է 1982-1983 թվականներին Հնդկաստանում ընդամենը երկու համար՝ յուրաքանչյուրը 8 էջով։ Ամսաթերթը հրատարակվել է հայերեն։ Չափսը՝ 20.5 x 28 սմ։ Տպագրել է նյութեր ՀԱՀԳԲ–ի Հայաստան ամսաթերթից։


== Տես նաև ==
Հայաստանի ազատագրության հայ գաղտնի բանակ


== Ծանոթագրություններ ==
Կալինովկա (Լազարևսկի շրջան)

Անվան այլ կիրառումների համար տե՛ս՝ ԿալինովկաԿալինովկա (ռուս.` Калиновка), միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 10 կմ հյուսիս-արևմուտք, իսկ Սոչիի կենտրոնից 65 կմ հեռավորության և ծովի մակարդակից 30 մ բարձրության վրա։


== Պատմական ակնարկ ==
Գյուղը հիմնադրվել է 19-րդ դարի վերջերին, Օսմանյան կայսրությունից գաղթած հույների կողմից։ Գյուղի մասին առաջին գրավոր տեղեկությունը վերաբերվում է 1907 թվականին։ 1954 թվականին միավորվել է Մակոպսե գյուղի հետ և որպես ինքնուրույն գյուղ` այլևս հանդես չի գալիս, սակայն անվանումը դեռևս գործածվում է։
Բնակիչներն զբաղվում են այգեգործությամբ և բանջարաբուծությամբ։ 1993 թվականին Կալինովկայում կառուցվել է հայկական եկեղեցի (Սուրբ Սարգիս), իսկ գյուղի գերեզմանատանը, 2001 թվականին կառուցվել է ժամատուն։


== Ծանոթագրություններ ==


== Գրականություն ==
Освящение церкви в Калиновке // Черноморская здравница. — 1993. — В. 188.
Церковь строится // Лазаревская неделя. — 2002. — В. 166.
Асланов М. Дорога к храму // Наш дом - Сочи. — 2007. — В. 234.
Հանրի Հերո

Հանրի Հերո (Հրանտ Վահանի Թեքեյան) (ապրիլի 18, 1894(1894-04-18), Մարսել - մարտի 10, 1981(1981-03-10), Փարիզ), հայ գեղանկարիչ։


== Կենսագրություն ==
Հաճախել է Մարսելի Թ. Բերանժիեի արվեստանոցը։ 1935 թվականին հիմնել է «Նկարչություն և պոեզիա» խմբակցությունը, այնուհետև՝ «Նոր սերունդ» խմբակցությունը, 1949 թվականին՝ «Օնիրիստ» խմբավորումը։ 1933 թվականին հաստատվել է Փարիզում։
Հանրի Հերոն պատկերել է հրեշտակակերպ պատկերներ ու աղջիկներ։ Նրա գեղագիտական կարգախոսն է եղել անդրադարձ ավանդույթներին ու բնությանը։ Գործերից պահվում են Փարիզի արդի արվեստների, Մարսելի, Ռեննի, Ալժիրի, Բելֆորի թանգարաններում, Հայաստանի ազգային պատկերասրահում։


== Ցուցահանդեսներ ==
Անհատական ցուցահանդեսներ Փարիզում, 1933, 1944, 1952
Մարսել, 1941
«Ժամանակակից ռոմանտիզմը» ցուցահանդես, արիզի Կլեբեր սրահ, 1949


== Ստեղծագործություններ ==
Հրեշտակը ծաղիկների հետ, 1934
Իշխան՝ առանց դղյակի, 1970
Կնոջ դիմանկար
Կնոջ գլուխ
Օձեր հմայող կինը


== Ծանոթագրություններ ==
Բառգիրք (542)

Անվան այլ կիրառումների համար տե՛ս՝ Բառգիրք (այլ կիրառումներ)Բառգիրք (542), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 542 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 10․6×7․5 չափս։ Ձեռագիրը կազմված է 201 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։


== Բովանդակություն ==
Բառք Քերթողականք։
Երեմիայի Մեղրեցւոյ Բառգիրք։


== Ծանոթագրություններ ==
Գլիկոզիդներ

Գլիկոզիդներ, բուսական, հազվադեպ կենդանական ծագում ունեցող օրգանական միացություններ։ Շատ բույսեր կուտակում են քիմիական միացությունները ոչ ակտիվ գլիկոզիդների ձևով։ Հետագայում ֆերմենտային հիդրոլիզի միջոցով այս միացությունների գլյուկոզային հատվածը ճեղքվում է. միացությունները դառնում են հասանելի օգտագործման համար։
Գլիկոզիդներում ածխաջրերի (գլիկոն) և ոչ շաքարատիպ (ագլիկոն) մնացորդները միմյանց հետ միացած են թթվածնի, ազոտի կամ ծծմբի ատոմներով։ Գլիկոնի կամ նրա օքսիդային օղակի մեծությունից կախված գլիկոզիդները լինում են գլյուկոզիդներ, ֆրուկտոզիդներ, մալտոզիդներ, ֆուրանոզիդներ, պիրանոզիդներ և այլն։ Ագլիկոն կարող են լինել սպիրտների, ֆենոլների, ցիանիդրինների, ստերոիդների կամ ծծումբ պարունակող միացությունների մնացորդներ։ Գլիկոզիդների ջրում և սպիրտներում լավ լուծվող, սովորաբար չեզոք, դառը համով, բյուրեղային նյութեր են։ Հեշտությամբ ենթարկվում են էնզիմատիկ և թթվային հիդրոլիզի՝ առաջացնելով ածխաջուր և ագփկոն։ Գլիկոզիդները կենսաբանական ակտիվ միացություններ են, որոնցից ստրոֆանաինը, ցիմարինը, սինիգրինը և այլն օգտագործվում են որպես դեղամիջոցներ։ Հայաստանի բուսականությունը հարուստ է գլիկոզիդներ պարունակող բույսերով։
Առաջին գլիկոզիդը՝ ամիգդալինը, նկարագրել են ֆրանսիացի քիմիկոս Պիեռ Ժան Ռոբիկը և Անտուան Բուտրոն-Շարլարը 1830 թվականին։


== Ծանոթագրություններ ==
(16) Փսիքե

(16) Փսիքե (անգլ.՝ Psyche), աստերոիդ աստերոիդների հիմնական գոտում։ Հայտնաբերվել է 1852 թվականի մարտի 17-ին Անիբալե դե Գասպարիսի կողմից Նեապոլում։
Միջին հեռավորությունը Արեգակից կազմում է 2,922136 ա. մ., առավելագույնը մոտենում է 2,5218 ա. մ. հեռավորության վրա և հեռանում 3,3225 ա. մ., իսկ Երկրի ուղեծրին Փսիքե աստերոիդը նվազագույնը մոտենում է 1,524 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1824,52 երկրային օրվա ընթացքում, իր ուղեծրով շարժվելով միջինում 0,197312 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։
Ըստ Տոլենի սպեկտրալ դասակարգման պատկանում է M դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Փսիքե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
2312 (վեպ)

2312 (վեպ), ամերիկացի գրող Քիմ Ռոբինսոնի գիտաֆանտաստիկ վեպը, որը հրատարակվել է 2012 թվականին, անգլերենով, իսկ 2015 թվականին հրատարակվել է ռուսերենով։ «Նեբյուլա» մրցանակի դափնեկիր է (2013 թվական)` լավագույն վեպ անվանակարգում։  


== Սյուժե ==
Վեպի իրադարձությունները տեղի են ունենում 2312 թվականին, երբ մարդկային ցեղը արդեն բնակեցրել էր ամբողջ արեգակնային համակարգը։ Սվան Էր Հոնգը (Swan Er Hong) նկարիչ է և աստերոիդների տեռարիումի նախկին դիզայները Մերկուրիի Տերմինատոր քաղաքից։ Նա իմանում է իր տատիկի` Ալեքսի հանկարծամահ լինելու մասին. վերջինս շատ մեծ ազդեցություն ուներ Տերմինատորի բնակիչների շրջանում։ Սվանն որոշում է իմանալ ավելին Ալեքսի կյանքի մասին և ուղևորվում է Իո, Յուպիտերի արբանյակ, որպեսզի հանդիպի Վանգի հետ, որը քվանտային համակարգչի մասնագետ էր։ Այդ ժամանակ Տերմինատոր քաղաքն ավերվել է արհեստական ծագման աստերոիդի գրոհումից։ Արեգակնային համակարգով իր ճանապարհորդության ընթացքում Սվանն ավելին է իմանում Ալեքսի մահվանը վերաբերող հանելուկի դավադրությունների և նրա հարազատ քաղաքի ավերման շարքի մասին։


== Սեռ և գենդեր ==
Վեպում մարդկանց մեծամասնությունը համարվում է ինտերսեքս կամ «հերմաֆրոդիտ» (կրում են երկու սեռերի բնութագրիչներ)։
Գենդերը և սեռականությունը այս աշխարհում ներկայացնում են բազմազանության լայն վարիացիաներ. ներառյալ կին, տղամարդ, անդրոգին, բիգենդեր, երկսեռականություն, ներքինի, աքսեսուալ, չկողմնորոշվածներ, համասեռականներ, լեսբուհիներ, քվիր, բազմասիրերեր և այլն։          


== Քննադատություն ==
Վեպը ստացել է բավականին դրական քննադատություն։ Բացի շահած Նեբյուլա մրցանակից, 2012 թվականին վեպը նաև եղել է BSFA մրցանակի հավակնորդների թվում և հիշատակվել է Ջեյմս Տիպտրի կրտսեր մրցանակի պատվավոր ցանկում : 2013 թվականին այն արժանացել է Հյուգո մրցանակի` լավագույն վեպ անվանակարգում, և եղել է Արթուր Կլարկի մրցանակի հավակնորդը։


== Ծանոթագրություններ ==
Մուլին ան Բեսեն

Մուլին ան Բեսեն (ֆր.՝ Moulins en Bessin), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2013 թվականի դրությամբ կազմում է 1113 մարդ, բնակչության խտությունը` 64.34 մարդ/կմ²։ Բնակավայրը զբաղեցնում է 17.30 կմ² տարածք։
Բնակավայրը ստեղծվել է 2016 թվականի հունվարին` Մարտրանի, Կուլոն, Կյուլի և Ռյուքվիլ համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էթամբուտոլ/իզոնիազիդ/պիրազինամիդ/ռիֆամպիցին

Էթամբուտոլ/իզոնիազիդ/պիրազինամիդ/ռիֆամպիցին, նաև հայտնի է որպես էթամբուտոլ/իզոնիազիդ/պիրազինամիդ/ռիֆամպին, տուբերկուլոզի դեմ օգտագործվող դեղորայք։ Այն էթամբուտոլի, իզոնիազիդի, պիրազինամիդի և ռիֆամպիցինի ֆիքսված դեղաչափերով կոմբինացված դեղամիջոց է։ Oգտագործվում է առանձին կամ այլ հակատուբերկուլոզային դեղերի հետ միասին։ Այն օգտագործվում է պերօրալ։
Կողմնակի ազդեցությունները համապատասխանում են առանձին դեղերի կողմնակի ազդեցություններին։ Համրության ռիսկը իջեցնելու համար կարող է օգտագործվել պիրիդօքսին։ Լյարդի կամ երիկամի ծանր խնդիրներ ունեցող մարդկանց համար խորհուրդ չի տրվում օգտագործումը։ Երեխաների դեպքում խորհուրդ չի տրվում օգտագործել։ Հղիության դեպքում անվտանգությունը հայտնի չէ։
Այն ԱՀԿ դեղերի ցանկում է որպես առողջապահական համակարգում անհրաժեշտ ամենաանվտանգ և արդյունավետ դեղամիջոցներից մեկը։ 2015 թվականին Անգլիայում արժեքը 98.75₤ է արժեցել՝ 1 ամսվա օգտագործման դեպքում։ Այն նաև վաճառվում է Որակտիվ և Ռիմսթար անվանումներով Անգլիայում։


== Տես նաև ==
Իզոնիազիդ
Էթամբուտոլ
Տուբերկուլոզ
Հակատուբերկուլյոզային դեղամիջոցներ


== Ծանոթագրություններ ==
Կոզաչյի Մայդանի

Կոզաչյի Մայդանի (ուկրաիներեն՝ Козачі Майдани), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1795 թվականին։
2001 թվականի տվյալներով Կոզաչյի Մայդանի գյուղում բնակվում էր 21 մարդ։ Բնակավայրը զբաղեցնում է 0,432 կմ² տարածք։ Բնակչության խտությունը կազմում էր 48,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (48101-48200)

Աստերոիդների ցանկ (48001-48100)  • Աստերոիդների ցանկ  • Աստերոիդների ցանկ (48201-48300)
 Աստերոիդների ցանկ (48001-48100)  • Աստերոիդների ցանկ  • Աստերոիդների ցանկ (48201-48300)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
10-րդ հյուսիսային զուգահեռական

10-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 10°-ի անկյուն։ 
Անցնում է Աֆրիկայով, Ասիայով, Հնդկական օվկիանոսով, Խաղաղ օվկիանոսով, Կենտրոնական Ամերիկայով, Հարավային Ամերիկայով և Ատլանտյան օվկիանոսով։ 

Այս զուգահեռականի բոլոր կետերն ունեն հյուսիսային լայնության 10° (հս.լ. 10°) կոորդինատը։


=== Աշխարհագրական անուններ ===
Հնդկական օվկիանոսում է գտնվում Տասն աստիճանի նեղուցը(անգլ.)


=== Սահմաններ ===


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 12 ժամ 43 րոպե
ձմեռվա արևադարձի ժամանակ՝ 11 ժամ 33 րոպե


=== Զուգահեռականով հատվող տարածքները ===
Գանա
Թոգո
Բենին
Նիգերիա
Քամերուն
Չադ
Քամերուն
Չադ
Կենտրոնաաֆրիկյան Հանրապետություն
Սուդան
Հարավային Սուդան
Սուդան
Հարավային Սուդան
Սուդան
Հարավային Սուդան
Սուդան
Հարավային Սուդան
Սուդան
Եթովպիա
Սոմալի
Հնդկական օվկիանոս, Արաբական ծով
Հնդկաստան
Հնդկական օվկիանոս, Բենգալական ծովածոց
Մյանմար
Հնդկական օվկիանոս
Մյանմար
Թայլանդ
Թայլանդի ծոց
Վյեթնամ
Հարավ-Չինական ծով
Փիլիպիններ
Խաղաղ օվկիանոս
Մարշալյան կղզիներ
Խաղաղ օվկիանոս
Կոստա Րիկա
Կարիբյան ծով
Կոլումբիա
Վենեսուելա
Ատլանտյան օվկիանոս
Գվինեա/Սյերա Լեոնե սահմանով
Գվինեա
Քոթ դ'Իվուար
Բուրքինա Ֆասո
Գանա


== Տես նաև ==
11-րդ հյուսիսային զուգահեռական
9-րդ հյուսիսային զուգահեռական


== Ծանոթագրություններ ==
Օգանեսոն

Օգանեսոն (լատ.՝  Oganesson, Og), Քիմիական տարրերի պարբերական համակարգի 118-րդ քիմիական տարր։ Նախկինում հայտնի է եղել ժամանակավոր անվանումներով՝ ունունօկտիում (լատ.՝ Ununoctium, Uuo) կամ էկա-ռադոն, Մենդելեևի պարբերական աղյուսակի համակարգի յոթերորդ պարբերության 18-րդ խմբի քիմիական տարր (հնացած դասակարգմամբ՝ 8-րդ խմբի գլխավոր ենթախմբի), ատոմային համարը՝ 118։ Ամենակայունը (միակ հայտնին մինչև 2016 թվականը) 2940 գր նուկլիդն է, որի քայքայումը կազմում է 1 մվրկ, իսկ ատոմային զանգվածը հավասար է 294,214(5) զ.ա.մ.։
Արհեստականորեն սինթեզված ռադիոակտիվ տարրը բնության մեջ չի հանդիպում։ Օգանեսոնի միջուկի սինթեզը առաջին անգամ կատարվել է 2002 և 2005 թվականներին Միջուկային հետազոտությունների միացյալ ինստիտուտում (Դուբնայում)։ Լիվերմորսկի ազգային լաբորատորիայի համագործակցությամբ։ Այդ փորձերի արդյունքները հրատարակվել են 2006 թվականին: 2016 թվականի նոյեմբերի 28-ին ժամանակավոր համակարգային անվանումը «ունունոկտիում»-ը և ժամանակավոր նշանակումը՝ Uuo տարրի բացահայտման հաստատումից հետո փոխվեց հիմնական անունով՝ Օգանեսոն և նշանակումը՝ Og (ակադեմիկոս Յուրի Ցոլակի Հովհաննիսյանի պատվին), առաջարկված հայտնագործողների և հաստատված IUPAC-ի կողմից։
Տարրը իներտ գազ է, սակայն դրա ֆիզիկական, հնարավոր է նաև քիմիական հատկությունները, այդ խմբին պատկանող այլ տարրերից խիստ տարբերվում են։ Օգանեսոնը եզրափակում է Մենդելեևի աղյուսակի յոթերորդ պարբերությունը, չնայած որ դրա հայտնագործման պահին դեռ լրացված չէր աղյուսակի 117-րդ վանդակը (տենեսինը)։


== Ստեղծում ==

Օգանեսոնը ստացվել է հետևյալ միջուկային ռեակցիայի արդյունքում.

  
    
      
        
          
            Cf
            
            
            
            98
            249
          
          +
          
            Ca
            
            
            
            20
            48
          
          ⟶
          
            Og
            
            
            
            118
            294
          
          +
          3
          
          
            n
            
            
            
            0
            1
          
        
      
    
    {\displaystyle {\ce {^{249}_{98}Cf + ^{48}_{20}Ca -> ^{294}_{118}Og + 3 ^1_0n}}}
  


== Ծանոթագրություններ ==


== Արտաքին հղումներ ==
А. Левин На пути к острову стабильности
Ученые из России и США получили два атома унуноктия
Օգանեսոնի ստեղծման պատմությունը
Սելցո (գյուղ, Գագարինսկի շրջան)

Անվան այլ կիրառումների համար տե՛ս՝ ՍելցոՍելցո (ռուս.՝ Сельцо), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լա Մոնսելի

Լա Մոնսելի (ֆր.՝ La Monselie), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 117 մարդ, բնակչության խտությունը` 12.33 մարդ/կմ²։ Բնակավայրը զբաղեցնում է 9.49 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ, Կլերմոն Ֆերան քաղաքից` 70 կմ հարավ-արևմուտք, Օրիյակ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 68 աշխատունակ (15-64 տարեկան) բնակիչ, որոնցից ակտիվ էին 46-ը, իսկ ոչ ակտիվները` 22։ Ակտիվության ցուցանիշը կազմում է 67,6 %։ 46 աշխատունակ մարդկանցից աշխատել է 41 անձ (29 տղամարդ և 12 կին)։ Գործազուրկ են եղել 5 անձ (2 տղամարդ և 3 կին)։ 22 անաշխատունակներից 3-ը եղել են աշակերտներ կամ ուսանողներ, 10-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պետրոպոլսկի գյուղական խորհուրդ (Խարկովի մարզ)

Պետրոպոլսկի գյուղական խորհուրդ  (ուկրաիներեն՝ Петропільська сільська рада), Ուկրաինայի Խարկովի մարզի Շևչենկովսկի շրջանում։
2001 թվականի տվյալներով Պետրոպոլսկի գյուղական խորհրդում բնակվում էր 1455 մարդ։ Բնակավայրը զբաղեցնում է 86.98 կմ² տարածք։ Բնակչության խտությունը կազմում էր 16.73 մարդ/կմ²։ Խորհրդում կա 9 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
(5177) Հյուգովոլֆ

(5177) Հյուգովոլֆ (անգլ.՝ Hugowolf), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 10-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 2,337974 ա. մ., առավելագույնը մոտենում է 2,0297 ա. մ. հեռավորության վրա և հեռանում 2,6462 ա. մ.։ Արեգակի շուրջ մեկ ամբողջական պտույտ է կատարում 1305,74 երկրային օրվա ընթացքում, իր ուղեծրով շարժվելով միջինում 0,275705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5177) Հյուգովոլֆ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3692) Ռիկման

(3692) Ռիկման (անգլ.՝ Rickman), աստերոիդ աստերոիդների հիմնական գոտում։ Հայտնաբերվել է 1982 թվականի ապրիլի 25-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,72186 ա. մ., առավելագույնը մոտենում է 2,3143 ա. մ. հեռավորության վրա և հեռանում 3,1294 ա. մ.։ Արեգակի շուրջ մեկ ամբողջական պտույտ է կատարում 1640,2 երկրային օրվա ընթացքում, իր ուղեծրով շարժվելով միջինում 0,219485 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3692) Ռիկման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տովո դի Սանտ Ագատա

Տովո դի Սանտ Ագատա (իտալերեն՝ Tovo di Sant'Agata), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը ըստ 2011 թվականի մարդահամարի տվյալերի կազմում է 621 մարդ, բնակչության խտությունը կազմում է 56, 5 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 23030, հեռախոսային կոդ՝ 0342:


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսային կոդ՝ 0342 492113
Էլեկտրոնային փոստ՝ protocollo@comune.tovo.so.it
Պաշտոնական կայք՝ http://www.comune.tovo.so.it/


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Անուշավան Տեր-Ղևոնդյանի անվան երաժշտական դպրոց

Անուշավան Տեր-Ղևոնդյանի անվան երաժշտական դպրոց, կրթադաստիարակչական ուսումնական հաստատություն Երևանի Քանաքեռ-Զեյթուն վարչական շրջանում։


== Պատմություն ==
Դպրոցը հիմնադրվել է 1958 թվականին Ամալյա Ազնավուրովա-Հունանյանի և Թորոս Լավչյանի նախաձեռնությամբ։ Դպրոցը գործել է որպես թիվ 6 երաժշտական դպրոց, այնուհետև անվանակոչվել է կոմպոզիտոր, խմբավար և մանկավարժ Անուշավան Տեր-Ղևոնդյանի անվամբ։ Դպրոցի հիմնադիր տնօրեն Լավչյանն իր շուրջն է համախմբել պրոֆեսիոնալների (Ամալյա Ազնաուրովա-Հունանյան, Հակոբ Սանդալջյան, Հակոբ Հակոբյան, Արքուհի Հարությունյան, Լևոն Աբրահամյան, Էմին Արիստակեսյան, Հրանտ Գևորգյան, Վիլեն Չարչօղլյան, Վիլլի Սարգսյան, Ջուլիետա Աղաբեկովա, Ջիվան Միքայելյան, Ինգա Մելիք-Մինասովա, Լիլիա Պետրոսյան և այլք)` դպրոցում ստեղծելով աշակերտական փողային նվագախումբ, երգչախումբ, ուսուցիչներից կազմված կամերային նվագախումբ, լարային քառյակ։
Դպրոցում իրականացվում է հնգամյա (7-12 տարեկանից), յոթամյա (7-9 տարեկանից), գեղզարգացման (առանց տարիքային սահմանափակման) և նախապատրաստական դասարանների ուսուցում։
2015 թվականին երաժշտական դպրոցի երեխաների երգչախումբը մասնակցել է Վիեննայի «Հայաստան» կենտրոնում տեղի ունեցած համերգին, որի ընթացքում երգչախումբն ու դպրոցի մենակատար-սաները կատարել են Կոմիտասի, Սայաթ-Նովայի, Արամ Խաչատրյանի, Առնո Բաբաջանյանի, Հարությունյանի, Ստեփան Շաքարյանի և Շուբերտի ստեղծագործությունները։


== Բաժիններ ==
Երաժշտական դպրոցում գործում են հետևյալ բաժինները՝


== Տնօրեններ ==
Թորոս Լավչյան (պաշտոնավարել է 1958-1981)
Հենզել Հարությունյան (պաշտոնավարել է 1981-1991)
Ռոլաննա Օրբելյան (պաշտոնավարել է 1991-2012)
Նորա Սարգսյան (պաշտոնավարել է 2012 -)


== Շրջանավարտներ ==


== Ծանոթագրություններ ==


== Արտաքին հղումներ ==
Անուշավան Տեր-Ղևոնդյանի անվան երաժշտական դպրոց
Կիրխենզիթենբախ

Կիրխենզիթենբախ  (գերմ.՝ Kirchensittenbach), կոմունա Գերմանիայում՝ Բավարիա երկրամասում՝ Նյուրնբերգ շրջանում։
Ենթարկվում է Միջին Ֆրանկոնիա վարչական օկրուգին։ Բնակչությունը կազմում է 2171 մարդ (դեկտեմբերի 31, 2010)։ Զբաղեցնում է 43,21 կմ² մակերես։ Պաշտոնական կոդ՝ 09 5 74 135։
Քաղաքն ներառում է 6 քաղաքային համայնք։


== Ծանոթագրություններ ==


== Արտաքին հղումներ ==
կայք(չաշխատող հղում)
Արժեմա

Արժեմա (ռուս.՝ Аржема), գետ Ռուսաստանում, հոսում է Կարելական ինքնավար հանրապետությունում և Մեդվեժեգորսկի շրջանում։ Ակունքը գտնվում է ճահճուտների արևելյան մասում՝ Մունոզերո լճի մոտ։ Թափվում է Օնեժի լիճ։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժի լճի ավազան, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000015822
Հիդրոլոգիական ուսումնասիրությունների կոդը - 102001582
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրոսկարոլինենֆելդ

Գրոսկարոլինենֆելդ (գերմ.՝ Großkarolinenfeld), կոմունա Գերմանիայում՝ Բավարիա երկրամասում։
Ենթարկվում է Վերին Բավարիայի վարչական կենտրոնին։ Մտնում է Ռոզենհայմ շրջանի կազմի մեջ։ Բնակչությունը կազմում է 7029 մարդ (դեկտեմբերի 31, 2010 թվական)։ Զբաղեցնում է 29,73 կմ² մակերես տարածք։ Պաշտոնական կոդ՝ 09 1 87 137։


== Ծանոթագրություններ ==


== Արտաքին հղումներ ==
Պաշտոնական կայք
Ժեստյանայա Գորկա

Ժեստյանայա Գորկա (ռուս.՝ Жестяная Горка), գյուղ Ռուսաստանի, Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միրզա Բենդրուպե

Միրզա Պավլովնա Բենդրուպե (լատիշ․՝ Mirdza Bendrupe, հոկտեմբերի 23, 1910(1910-10-23), Līvbērze Parish, Doblen County, Կուրլանդիական գուբերնիա, Ռուսական կայսրություն - հուլիսի 30, 1995(1995-07-30), Ռիգա, Լատվիա), լատիշ և խորհրդային բանաստեղծուհի, գրող, թարգմանիչ։


== Կենսագրություն ==
Միրզա Բենդրուպեն ծնվել է Ռուսական կայսրության Կուրլանդիական գուբերնիայում (այժմ՝ Լատվիայի Ելգավայի շրջանի Լիվբերզսկայա վոլոստ)։ 1914 թվականին ընտանիքը տեղափոխվել է Մոսկվա, 1917 թվականին հոր հիվանդությունից և մահից հետո վերադարձել է Լատվիա։ 1928 թվականին ավարտել է Ռիգայի դասական գիմնազիան։
Հայրենական մեծ պատերազմի ավարտից հետո աշխատել է Ռիգայի կինոստուդիայում, 1947-1948 թվականներին եղել է ավագ խմբագիր, հետագայում՝ տեքստերի թարգմանիչ, զբաղվել ֆիլմերի կրկնօրինակմամբ։
1957 թվականին առաջին անգամ այցելել է Ղրիմ, մի քանի տարի շարունակ եղել այդտեղ, մինչև 1960-ական թվականների կեսերին բնակություն է հաստատել Պլաներում (Կոկտեբել), որտեղ ապրել է մինչև 1978 թվականը։


== Գործունեություն ==
Որպես բանաստեղծուհի գործունեությունը սկսել է 1926 թվականին։ «Երիտասարդություն» առաջին վեպը տպագրվել է «Zeltene» ամսագրում 1928 թվականին։ 1938 թվականին հրատարակվել է Բենդրուպեի պատմվածքների առաջին ժողովածուն՝ «Նորին մեծությունը և կապիկը», այնուհետև լույս են տեսել «Գետը դուրս է գալիս ափերից» և «Այրվող գրեր» (Մոսկվա, Խորհրդային գրող, 1967 թվական)։
1957-1965 թվականներին երեխաների և մեծահասակների համար գրել է 6 գրքեր՝ «Upe izkāpj no krastiem» (1957), «Visskaistākais dārzs» (1960), «Pie durvīm klauvē» (1961), «Vilkumigas iekarotājs» (1963), «Degošie raksti» (1963) և «Tracis ap Valentīnu» (1965):


== Ստեղծագործություններ ==


=== Պոեզիա ===
«Կյանք» (1937 թ.)
«Ծովում» (1939 թ.)
«Ներիմայի ձայնը» (1967 թ.)
«Փոթորկի աչքը» (1969 թ.)
«Լուսնի ամբողջ շրջապտույտ» (1974 թ.)
"Buramie vārdi" (1979 թ.)
«Ամեն ինչ՝ հիմա. հենց այստեղ» (1980 թ.)
«Այրվող լույս» (1986 թ.)
«Գիտակցող սիրտ» (1991 թ.)


=== Պատմվածքների և վեպերի ժողովածու ===
«Նորին մեծությունը և կապիկը» (1938 թ.)
«Հողմապտույտի աստվածը» (1942 թ.)
«Գետը դուրս է գալիս ափերից» (1957 թ.)
«Դռան թակոց» (1961 թ.)


=== Արձակ երեխաների համար ===
«Ամենագեղեցիկ այգին» (1960 թ.)
«Burtu pasakas» (1962 թ.)


== Գրականություն ==
Шевченківський словник: У двох томах / Інститут літератури імені Т. Г. Шевченка Академії Наук УРСР. - К.: Головна редакція УРЕ, 1978.


== Ծանոթագրություններ ==


== Արտաքին հղումներ ==
Mirdza Bendrupe
Бендрупе Мирдза
Պավլովկա (քաղաքատիպ ավան, Պավլովսկի շրջան)

Անվան այլ կիրառումների համար տե՛ս՝ ՊավլովկաՊավլովկա (ռուս.՝ Павловка), քաղաքատիպ ավան Ռուսաստանի Ուլյանովսկի մարզի Պավլովսկի շրջանի կազմում։
Բնակչությունը 2010 թվականին գրանցված տվյալներով կազմում էր 5716 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսահակ Կուենկա

Խուան Կուենկա Իսահակ Լոպեզ (իսպ.՝ Joan Isaac Cuenca López, ապրիլի 27, 1991(1991-04-27), Ռեուս, el Baix Camp), իսպանացի ֆուտբոլիստ, «Հապոել Բեեր Շևա» ակումբի հարձակվող։


== Կենսագրություն ==
Իսահակը սկսել է ֆուտբոլ խաղալ 2001 թվականին Էսպանյոլ դպրոցում, երբ 10 տարեկան էր։ 2003-ին միացել է Բարսելոնա  ֆուտբոլային ակումբին։ 2006 թվականին նա վերադարձել է իր ծննդավայրի «Ռեուս Դեպորտիու» թիմ։ 2008 թվականին  տեղափոխվել է «Դամմ» թիմ։ 2009-ին  կրկին վերադարձել է «Բարսելոնա»։
2010 թվականին Կուենկան դիմում տվեց «Բարսելոնա Բ»ին, դրանից անմիջապես հետո տեղափոխվեց կատալոնյան ակումբ տարեկան վարձավճարով՝ հանդես գալով Սեգունդա Բ-ի «Սաբադել» ակումբում։ «Սաբադել»-ում խաղացել է 32 խաղ և խփել է 4 գոլ։
2011 թվականի սեպտեմբերի 4-ին «Բարսելոնա Բ»-ում հանդես եկավ առաջին անգամ, «Կարտագենա»-ի դեմ խաղում, որում գոլ խփեց։
Հոկտեմբերի 19-ին Իսահակը  հայտնվեց «Բարսելոնայի» հիմնական կազմում։ Այդ օրը Կամպ Նոու մարզադաշտում «կապտա-նռնագույները» խաղում էին ընդդեմ չեխական «Վիկտորիա Պլզենի»։ Կուենկոն հանդիպման 88-րդ րոպեին փոխարինեց Դավիթ Վիլյային ։ Հոկտեմբերի 25-ին Կուենկան առաջին անգամ հանդես եկավ Լա Լիգայում։ «Գրանադա»-ի հետ հանդիպման ժամանակ նա դաշտում անցկացրեց 90 րոպե։ Հոկտեմբերի 29-ին ֆուտբոլիստը բացեց իր գոլերի հաշիվը իսպանական բարձրագույն լիգայում։ «Մալյորկայի» դեմ խաղում նա խփեց իր թիմի չորրորդ գոլը խաղի 50-րդ րոպեին։ Դեկտեմբերի 3-ին երկրորդ գոլը խփեց «Բարսելոնայի» օգտին։ Սա տեղի ունեցավ « Լևանտեի» հետ խաղում։ Դեկտեմբերի 23-ին Իսպանիայի գավաթի մրցաշարում Կուենկան իր գոլով հաշիվը բացեց «Բարսելոնայի» օգտին։ Դա տեղի է ունեցել «Օսպիտալետ» թիմի դեմ պատասխան խաղում։ Կուենկան այս խաղում խփել է 2 գոլ, իսկ թիմը  հաղթել է 9։0 հաշվով։ Հունվարի 31-ին Իսահակը պայմանագիր է կնքել «Բարսայի» հետ, մինչև 2015 թվականի հունիսը, նա ընդգրկվել է առաջին թիմում «23» համարի ներքո (մինչ այդ նա կրում էր «39» ժամանակավոր համարը)։
2013 թվականի ձմեռային տրանսֆերային պատուհանի վերջին օրը Իսահակը վարձակալվեց Ամստերդամի «Այաքս» ակումբի կողմից»։ Իր խոսքերով, ինքն ընտրել է «Այաքսը» նրա խաղի փիլիսոփայության պատճառով, ուր կան բազմաթիվ կոմբինացիոն խաղեր և պասեր։ Նոր ակումբի կողմից նրա նորամուտը տեղի ունեցավ փետրվարի 10 -ին, Նիդերլանդների 2012/13 առաջնության 22-րդ եզրափակչի «Ռոդա»յի դեմ խաղում։ Այդ խաղում Կուենկան դաշտ դուրս եկավ իր համար սովորական՝ աջակողմյան հարձակվողի դիրքում։
Երկու խաղից հետո Իսահակը գրեթե մեկ ամիս չէր խաղացել։ Դրա պատճառը ծնկի վնասվածք էր, որը նա ստացել էր «Բարսայում» խաղալիս։ Մարտի վերջում իսպանացի վերսկսեց մարզվելը, իսկ ընդմիջումից հետո առաջին խաղն անցկացրեց ապրիլի 27-ին։ «De Telegraaf»-ին տրված հարցազրույցում Կուենկան հայտարարել է, որ ցանկանում է ևս մեկ տարի մնալ «Այաքսում»։
2014-15 մրցաշրջանում նա խաղացել է «Դեպորտիվո Լա Կորունյա» ակումբի համար։ 2015 թվականի օգոստոսի 7-ին տեղափոխվել է «Բուրսասպոր» թուրքական ակումբ։


== Ձեռքբերումներ ==
«Բարսելոնա»2012-13՝ Լա Լիգայի չեմպիոն
2011՝ Ֆուտբոլի աշխարհի ակումբային առաջնության հաղթող (1)
2011/12՝ Իսպանիայի գավաթակիր (1)«Այաքս»2012/13՝ Նիդերլանդների ֆուտբոլի առաջնության չեմպիոն  (1)


== Ծանոթագրություններ ==


== Արտաքին հղումներ ==
Ֆուտբոլիստի էջը «Բարսելոնայի» պաշտոնական կայքում (անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ազդրապուխտ

Ազդրապուխտ, խոզապուխտ, մսամթերք, որը պատրաստում են մսացու կամ բեկոնացու խոզի մսեղիքի կոնքազդրային կամ ուսաթիկնային մասերից։
Ազդրապուխտը օգտագործում են որպես սառը խորտիկ, ինչպես նաև տապակում պոմիդորով և սոխով։ Սառը վիճակում մատուցելիս՝ ազդրապուխտը բարակ կտրտում են մկանաթելքերին ուղղահայաց, շարքերով դասավորում սկուտեղի մեջ և զարդարում մաղադանոսով և հազարի տերևներով։ Խավարտը՝ թարմ կամ թթու վարունգ, կաղամբ, պոմիդոր։ Տապակած ազդրապուխտի հետ մատուցում են կանաչ ոլոռ, լոբի, կարտոֆիլախյուս։
Ազդրապուխտը պահում են առանց կտրատելու՝ մութ, զով տեղում։ Սառնարանում ազդրապուխտը կարելի է պահել մինչև 2 օր՝ ցելոֆանի մեջ։ Եփած, կտրտած ազդրապուխտը անհրաժեշտ է օգտագործել նույն օրը։

		
		


== Ծանոթագրություններ ==
Ակնա (աղբյուր)

Անվան այլ կիրառումների համար տե՛ս՝ Ակնա (այլ կիրառումներ)Ակնա, աղբյուր Զանգեզուրում, Ուչթափա լեռնաշղթայի վրա, Սև լճից հարավ, Սիսիանից 19 կմ արևելք՝ շրջապատված լեռնագագաթներով։


== Ծանոթագրություններ ==
Դասական կրթություն

Դասական կրթություն, ընդհանուր միջնակարգ կրթության տեսակ, որը հիմքում ուներ լատիներեն ու հունարեն լեզուների, ինչպես նաև անտիկ գրականության ուսուցումը։ Դասական կրթությունը ձևավորվել է Եվրոպայում, Վերածնության դարաշրջանում։ Առաջին dասական կրթության ուսումնական հաստատություններից են՝ իտալացի հումանիստներ Գուարինո Վերոնեզեի և Վիտտորինո դա Ֆելտրեի դպրոցները։ XV դարի վերջում Դասական կրթության բովանդակությունը վւոփոխվեց։ Դպրոցների գերակշռող մասում լատիներենի յուրացումը ձևակաև բնույթ էր կրում։
Դասական կրթության զարգացման նոր շրջանն սկսվեց XVIII դարի կեսերին, Արևմտյան Եվրոպայի երկրներում, հատկապես Գերմանիայում։ Լատիներենը և հունարենը նորից դարձան հին աշխարհի կուլտուրայի ժառանգության յուրացման հիմնական միջոց։ Դասական կրթությունն առանց էական փոփոխության պահպանվեց մինչև XIX դարի վերջը։ Ռուսաստանում XVII դարում ստեղծվեցին հունա-լատինական դպրոցներ, բացվեցին Կիև-Մոգիլյովյան և Սլավոնա-հունա-լատինական ակադեմիաները։ XVIII դարում կազմակերպվեցին առաջին գիմնազիաները՝ Պետերբուրգի գիտությունների ակադեմիային կից (1726), Մոսկվայի համալսարանին կից (1756) և Կազանում (1758)։
XIX դարի 2-րդ կեսից դասական գիմնազիաներին զուգահեռ գործում էիև նաև ռեալական գիմնազիաները։ XX դարի սկզբին գիմնազիաներում որոշ չափով կրճատվեցին լատիներենի ժամերը, դրանց մեծ մասից հանվեց հունարենի ուսուցումը։
Ծռմռված տունը

«Ծռմռված տունը» (անգլ.՝ Crooked House), Ագաթա Քրիստիի դետեկտիվ վեպը։ Գրվել է 1949 թվականին։ Առաջին անգամ հրատարակվել է ԱՄՆ-ում  Dodd, Mead and Company հրատարակչության կողմից 1949 թվականին և Մեծ Բրիտանիայում Collins Crime Club հրատարակչության կողմից նույն թվականի մայիսի 23-ին։ 2017 թվականին թողարկվել վեպի բրիտանական էկրանավորումը։


== Սյուժե ==
Եգիպտոսում Չարլզ Հեյուորդը ծանոթանում է տարեց միլիոնատեր Արիստիդ Լեոնիդիսի թոռնուհու՝ Սոֆյա Լեոնիդիսի հետ։ Երկու տարի անց Չարլզը գնում է Սոֆյայի մոտ՝ խնդրելու նրա ձեռքը։ Բայց Սոֆյայի ընտանիքում ողբերգություն է տեղի ունեցել․ սպանվել է նրա պապը։ Մահվան հանգամանքները շուտով պարզվում են․ ինսուլինի փոխարեն պապին ներարկել են էզերինի՝ աչքի կաթիլների մահացու չափաբաժին։ Ընտանիքի ցանկացած անդամ կարող էր փոխել շշերը։ Չարլզը՝ լինելով ոստիկանության կոմիսարի օգնականի որդի, հանձն է առնում գործի քննությունը։


== Գործող անձինք ==
Տեսուչ Թավեներ - հետաքննում է գործը
Չարլզ Հեյուորդ - գործարար, օգնում է տեսուչ Թավեներին գործի հետաքննության ժամանակ
Սոֆյա Լեոնիդիս - սպանվածի թոռնուհին, Ֆիլիպ Լեոնիդիսի դուստրը
Էդիթ դե Հեվիլենդ - սպանված կինը
Բրենդա Լեոնիդիս - սպանվածի այրին, գլխավոր կասկածյալ
Ֆիլիպ Լեոնիդիս - սպանվածի կրտսեր որդին
Մագդա Լեոնիդիս (Ուեսթ) - դերասանուհի, Ֆիլիպի կինը
Ռոջեր Լեոնիդիս - սպանվածի ավագ որդին
Կլեմենսի Լեոնիդիս - Ռոջերի կինը
Ժոզեֆինա Լեոնիդիս - սպանվածի թոռնուհի, Ֆիլիպի դուստրը
Յուստաս Լեոնիդիս - սպանվածի թոռը, Ֆիլիպի որդին
Լորենս Բրաուն - Ջոզեֆինայի և Յուստասի ուսուցիչը, սիրահարված է Բրենդա Լեոնիդիսին


== Ծանոթագրություններ ==


== Արտաքին հղումներ ==
«Ծռմռված տունը» ստեղծագործությունն Ագաթա Քրիստիի պաշտոնական կայքում
Լետնյայա (Տոպսայի վտակ)

Անվան այլ կիրառումների համար տե՛ս՝ Լետնյայա (այլ կիրառումներ)Լետնյայա ' (ռուս.՝ Летняя  ), գետ Ռուսաստանում, հոսում Արխանգելսկի մարզում։ Գետաբերանը տեղակայված է Տոպսի գետի ձախ ափին՝ 76 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000028002
Հիդրոլոգիական ուսումնասիրությունների կոդը - 103002689 
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(2789) Ֆոշան

(2789) Ֆոշան (անգլ.՝ Foshan), աստերոիդ աստերոիդների հիմնական գոտում։ Հայտնաբերվել է 1956 թվականի դեկտեմբերի 6-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,227394 ա. մ., առավելագույնը մոտենում է 1,8627 ա. մ. հեռավորության վրա և հեռանում 2,5921 ա. մ.։ Արեգակի շուրջ մեկ ամբողջական պտույտ է կատարում 1214,21 երկրային օրվա ընթացքում, իր ուղեծրով շարժվելով միջինում 0,296489 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2789) Ֆոշան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տինյոսիլյոս

Տինյոսիլյոս (իսպ.՝ Tiñosillos), համայնք Իսպանիայի Կաստիլիա և Լեոն ինքնավար համայնքի Ավիլա պրովինցիայի կազմում։ Զբաղեցնում է 27,25 քառակուսի կիլոմետր տարածք։ Բնակչության թվաքանակը 2010 թվականի տվյալներով եղել է 841։ Ընկած է երկրի մայրաքաղաք Մադրիդից մոտավորապես 100, պրովինցիայի վարչական կենտրոնից՝ Ավիլայից 30 կիլոմետր հեռավորության վրա։ Ծովի մակերևույթից միջին բարձրությունը 867 մետր է։


== Անվանումը ==
Տինյոսիլյոսը և նման տեղանուններ հանդիպում են նաև Իսպանիայի այլ մարզերում (Las Tiñosillas՝ Սյուդադ Ռեալում, Tiñosa Alta, Tiñosa Baja՝ Մուրսիայում և այլն), Իտալիայում (Monte Tignoso՝ Պորտոֆեռայոյում, Tignoso՝ Կոնալետոյում, Tognazza՝ Պրիմիերոյում և այլն)։ Անվանման հիմքում ընկած է լատիներեն tineŏsu և նրանից առաջացած ≪tiñoso≫ բառը, որը նշանակում է «աղքատ»
:


== Պատմություն ==
13-րդ դարում Տինյոսիլյոսը մի չափազանց փոքրիկ գյուղակ էր։ 1587 թվականին ունեցել է ընդամենը 28 բնակիչ։
Դարեր շարունակ գյուղը համբավվել է խեցեգործական արտադրանքով։ 1930-ական թվականների վերջերին այստեղ գործել է շուրջ երեք տասնյակ բրուտանոց, որոնք ջուր կրելու, հեղուկներ պահելու, ճաշ եփելու համար կժեր, կարասներ, պնակներ և այլ խեցեղեն են պատրաստել։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==


== Արտաքին հղումներ ==
Համայնքապետարանի կայքէջը♣*Asociación Vecinos de Burgohondo

Cronista Oficial de Burgohondo
Պետրե Օցխելի

Պետրե Օցխելի (վրաց.՝ პეტრე ოცხელი, հոկտեմբերի 8, 1907(1907-10-08), Քութայիս, Կովկասի փոխարքայություն, Ռուսական կայսրություն - դեկտեմբերի 2, 1937(1937-12-02)), վրացի թատերական նկարիչ։ 30 տարեկան հասակում դարձել է Ստալինյան 1930-ականների բռնաճնշումների զոհ։ Օցխելու ստեղծագործական կոնստրուկտիվիզը իր ազդեցությունն է թողել վրացական բեմանկարչության վրա։


== Կենսագրություն ==
Պետրե Օցխելին ծնվել է Քութայիսում։ Սովորել է Քութայիսի ռեալական դպրոցում, 1920 թվականին ավարտել է Թբիլիսիի գեղարվեստի ակադեմիան։ 1928 թվականին Կոթե Մարձանիշվիլու հրավերով աշխատել է Քութայիսի թատրոնում և իր ողջ ստեղծագործական կյանքի ընթացքում մտերիմ է եղել Մարձանիշվիլու հետ։
Օցխելու վիզուալ փորձարկումները և բեմի մասսայական դիզայնի շարքերը նրան մեծ հռչակ են բերում, սակայն շուտով ենթարկում է Բերիայի հետապնդումներին։ 1936 թվականին հետապնդումներից խուսափելով՝ մեկնում է Մոսկվա, աշխատում Մոսկվայի փոքր թատրոնում իր հայրենակից Սերգո Ամաղլոբելու մոտ։ 1937 թվականին երկուսն էլ ձերբակալվում են և գնդակահարվում։


== Ծանոթագրություններ ==
Զագորոդնի (գյուղ, Ստերլիտամակսկի շրջան)

Զագորոդնի (ռուս.՝ Загородный, բաշկիրերեն՝ Загородный), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 2102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)